ജോലിഭാരം, ആള്ക്ഷാമം പൊറുതിമുട്ടി ഗ്രാമപഞ്ചായത്ത് ജീവനക്കാര് തിരുവനന്തപുരം: ജീവനക്കാരുടെ കുറവും അമിത േജാലിഭാരവും കാരണം ഗ്രാമപഞ്ചായത്ത് ജീവനക്കാര് നട്ടംതിരിയുന്നു. ജോലിഭാരത്തിലുപരി അശാസ്ത്രീയതയാണ് പ്രതിസന്ധിയെന്നാണ് ആക്ഷേപം. പൊതുജനങ്ങള്ക്ക് പഞ്ചായത്തുകളില്നിന്ന് 20,000 ത്തോളം സേവനങ്ങളാണ് ലഭിക്കുന്നത്. മതിയായ ജീവനക്കാരില്ലാതെ തുടര്ച്ചയായി പഞ്ചായത്തുകളെ ഏല്പിക്കുന്ന ചുമതലകള് ജീവനക്കാര്ക്കുമേല് സമ്മര്ദം സൃഷ്ടിക്കുകയാണ്. പഞ്ചായത്തുകളിലെ സ്റ്റാഫ് പാറ്റേണ് പരിഷ്കരിക്കാന് സര്ക്കാര് നിയോഗിച്ച കമ്മിറ്റി 2012 ഫെബ്രുവരി 27 ന് റിപ്പോര്ട്ട് നല്കി. പ്രശ്നങ്ങള് ആധികാരികമായി പറയാന് കഴിയുന്ന പഞ്ചായത്ത് ഡയറക്ടറും സ്റ്റേറ്റ് പെര്ഫോമന്സ് ഓഡിറ്റ് ഓഫിസറുമാണ് കമ്മിറ്റി അംഗങ്ങള്. ജോലിഭാരം കുറക്കാന് നിരവധി നിര്ദേശങ്ങള് വെച്ചെങ്കിലും സമ്ബൂര്ണമായി നടപ്പാക്കിയിട്ടില്ല. മികച്ച പ്രകടനത്തിനും ഒന്നാം സ്ഥാനത്തിനും വേണ്ടി കുറഞ്ഞ സമയത്ത് കുറഞ്ഞ ജീവനക്കാരെവെച്ച് കൂടുതല് തൊഴില് ചെയ്യിക്കുകയാണ് മിക്ക പഞ്ചായത്തുകളും. മതിയായ ജീവനക്കാരില്ലാത്തത് കാരണം പലയിടത്തും ക്ലര്ക്കിന് സീനിയര് ക്ലര്ക്കിെന്റ ചുമതല നിര്വഹിക്കേണ്ടിവരുന്നു. രാഷ്ട്രീയ, പൊതുജന, വകുപ്പുതല സമ്മര്ദങ്ങള് ഇതിന് പുറമെയാണ്. കാസര്കോട് ജില്ലയില് മാസങ്ങള്ക്ക് മുമ്ബ് പഞ്ചായത്ത് ജീവനക്കാരി ആത്മഹത്യ ചെയ്തത് ഉദാഹരണമായി ജീവനക്കാര് ചൂണ്ടിക്കാട്ടുന്നു.കോവിഡ് കണക്കുകള് ഗൂഗിള് ഫോമുകളില് അപ്ലോഡ് ചെയ്യേണ്ട ചുമതല പഞ്ചായത്ത് ജീവനക്കാര്ക്കാണ്. കോവിഡ് മരണം, ക്വാറന്റീന് ലംഘനം, ഫസ്റ്റ് ലൈന് ട്രീറ്റ്മെന്റ് സെന്റര്, വാക്സിനേഷന് എന്നിവയുടെ കണക്കുകള് സമര്പ്പിക്കലും തദ്ദേശസ്ഥാപനങ്ങളിലാണ്. കോവിഡ് ബാധിച്ച് മരിച്ചവരുടെ സംസ്കാരവും ഭൂരിപക്ഷം സ്ഥലത്തും ജീവനക്കാര് തന്നെയാണ് നടത്തുന്നത്. ജനകീയാസൂത്രണത്തിെന്റ 25ാം വാര്ഷികത്തോടനുബന്ധിച്ച് നടപ്പാക്കിയ പദ്ധതികളുടെ കണക്കെടുപ്പിെന്റ ചുമതലയും തദ്ദേശവകുപ്പ് ഉദ്യോഗസ്ഥരുടെതാണ്.